dh-unibe/image-text_koenigsfelden-charters-post-1500 huggingface dataset:
Wir, Lûpolt, von gotz gnaden hˀzog ze Ostˀrich und ze Stir, ✳ grave ze Habsbgˀ und ze
Kybgˀ und lantgṽe in Elsazze, ✳ vˀjehen an disem gegenwˀtigen briefe, ✳ daz wir Jacobe ✳ und Uͦlrich, ✳ hˀn Jacobes sùne von Kienbgˀ, ✳ vûr die fûnf und zweinzig mark silbsˀ, die wir in schuldig
beliben sint ✳ umb iren dienst, den si uns ✳ ùber daz gebirge tuͦn sùllent, ✳ haben gesetzet sehszehen maltˀ
vesen geltes ✳ uf unsˀm zehenden ze Geolfingen ✳ und fûnf und zweinzig schillinge pfenning geltes ✳
uf dem cleinen zehenden ze Geolfingen, ✳ ze Boͤtzen und ze Sefingen mit solicher bescheidenheit,✳
daz alle jar unsˀ amptman, ✳ dˀ denne unsˀ amptman ist, ✳ inen ✳ odˀ ir erben ✳ sol geben ✳ die sehszehen maltˀ vesen ✳ und die fùnf und zweinzig schilling pfenning ✳ als lang ✳ untz daz wir, ✳ unsˀ
bruͦdˀe ✳ odˀ unsˀe und unsˀe bruͦdˀe erben ✳ daz gelt erloͤsen mit fûnf und zweinzig marken
silbsˀ. ✳ die sehszehen maltˀer ha vesen ✳ und die fûnf und zweinzig schilling pfenninge, die si alle
jar nieszent, sùllent niht abegan ✳ an den fûnf und zweinzig marken silbsˀ. ✳ und ze einem ùrkùnde der vorgeschriben dinge ✳ haben wir in geben disen brieff, besigelt mit unsˀm ingesigel,
disˀ brief geben ze Baden, an dem mantag ✳ vor sante Gallen tag, ✳ do man zalte von gotz
gebûrte dritzehenhundtˀ jar und da nach in dem zehenden jar. ✳
Königsf.
14
310
Kgsf. 14 .
Gall₎tag
1310 .
✳
K
Q ✳ 1 ✳
Staatsarchiv
AARGAU
uber Elvingen ✳
m vn̄ ze
ze Boͤzen um
vˀpfendūg
xv